ea, quae in singulis ordinibus explicandis et disponendis sequi debeamus? 
Et quod illae quaestiones jncertae dubiaeque manent, quantopere quum sci- 
entiae totae tum singulorum ordinum cognitioni obstare censetur? 
Quo igitur Algarum systema ex hoc arbitrio, quo hodie existimatur oc- 
cupatum jacere, liberatur, Systematologiae illa principia certa constent ac de- 
finita necesse erit. Atque hoc illud est, quod ego in hoc libro efficere vo- 
lui. Idem ea secutus principia, quae in systemate instituendo adhibenda 
censui, Phanerogamarum familias ad naturales series referre et ordine com- 
ponere conatus sum. 
Neque ego negaverim, hujusmodi opus et majora scientiae adjumenta, 
quam quibus ego uti potuerim, desiderare, et pleniorem, quam quantam 
ego complexus sim, formarum regni vegetabilis cognitionem. Qua in re ea 
excusatione mihi videor uti posse, quod non expletum quoddam et ad om- 
nes et sjngulos pertinens plantarum systema exponere volui, sed tantum- 
modo ostendere, quomodo ea, quae mihi probarentur principia, ad res or- 
dine ac ratione disponendas accomodari possent. Id quoque sperabam, 
fore ut hoc, qualecumque ego ausus essem, alios ad meliora efficienda ex- 
citare posset. 
Quum autem et ea, quae de universo genere Systematis disserui, et 
haec Systematis institutio, quam illa secutus molitus .=um, longe ab iis dis- 
crepent, quae nunc omnibus fere probari video, non fuit, quod sperarem, 
fore, ut haec mea opera multorum moverent approbationem. Sed quum 
mihi persuasissem, a recta via deflexisse eorum studia, qui in plantarum 
Systemate instituendo versarentur, mea opera, si non rectam viam esse in- 
dicatam, tamen aliam esse inveniendam, putabam posse commonstrari. 
Alg.irum vero exemplis quod saepe usus sum, nulla excusatione egere 
videtur. Quum enim ex omnium singulorum ordinum cognitione, si cum 
diligentia studioque in ea verseris, ea principia legesque, quae ad systema 
instituendum pertineant, videantur duci posse, tum nescio an hoc in Algis 
vel maxime accidat, in quibus multa patent, quae in perfectioribus plantis 
obscura sunt. Quae igitur ex Algis didicisse mihi videbar, ea ad ceteras 
plantas et ad universum systema accomodavi, quum ita mihi persuasissem, 
si vera essent principia, fieri posse, ut ad omnia transferrentur; id autem 
si fieri posset, principiorum veritatem optimo argumento ac firmissimo 
comprobatam esse. 
Quas tabulas libro meo adjeci, in iis moneo, id unum me secutum 
esse, ut partem in iis, quae de structura naturalium familiarum exponi so- 
lent, relictam fere ac neglectam explerem. Nam quum struetur® ovarii et 
gemmul® evolutioni in affinitatibus dijudicandis plus, quam fieri soleret, 
censerem tribuendum esse, hunc locum prorsus vacuum relinquere nolui. 
Scripsi Lundae mens. Aprilis 1838. 
